У скарзе Міхаіл Жамчужны паведамляў, што ў дачыненьні да яго меў месца не «працягваемы» апэратыўны экспэрымэнт, а паўторны, а крымінальная справа супраць яго была распачатая больш як праз год пасьля зьдзяйсьненьня супрацьпраўных дзеяньняў. Такім чынам, праваахоўныя органы штучна стваралі ўмовы, якія правакавалі яго на паўторнае зьдзяйсьненьне аналягічных дзеяньняў, каб атрымаць доказы зьдзяйсьненьня ім больш цяжкіх злачынстваў.